BJCHI รอลุ้นงานใหญ่ระดับหมื่นล้านไตรมาสแรกไม่เด่น รอซื้อช่วงอ่อนตัว
บล.เมย์แบงก์ กิมเอ็ง แนะนำหุ้น BJCHI ซื้อขาย P/E ต่ำ และปันผลดี งานประเภท High Potential Project ที่คาดหมายจะได้สูงถึง 1 หมื่นล้านบาท ใกล้จะประกาศงานใหญ่ในเดือนนี้ 4-5 พันล้านบาท อย่างไรก็ตามกำไร 1/58 ที่คาดว่าจะน่าผิดหวัง แนะนำรอจังหวะซื้อในช่วงอ่อนตัว
6 พ.ค. 2558

บล.เมย์แบงก์ กิมเอ็ง (ประเทศไทย) ระบุในบทวิเคราะห์ (6 พ.ค.) คาดกำไรไตรมาส 1/58 ของบริษัท บีเจซี เฮฟวี่ อินดัสทรี จำกัด (มหาชน) หรือ BJCHI จะไม่โดดเด่นที่ 233 ล้านบาท ทรุดลงจากไตรมาสก่อน 33% แต่เพิ่มขึ้นจากไตรมาสเดียวกันในปีก่อน 39% เนื่องจากขาดทุนในอัตราแลกเปลี่ยนประมาณ 75 ล้านบาท ขณะที่กำไรปกติคาดจะยังอยู่ในเกณฑ์ดี 308 ล้านบาท (ลดลง 18% จากไตรมาสก่อน, เพิ่มขึ้น 134% จากไตรมาสเดียวกันในปีก่อน)
ทั้งนี้ ยังคงประมาณการ ประเมินรายได้ในปี 2558 เท่ากับ 5,175 ล้านบาท เติบโต 15% จากปีก่อน และ มีกำไรสุทธิเท่ากับ 1,184 ล้านบาท เติบโต 18% โดยงานประเภท High Potential Project ที่คาดหมายจะได้สูงถึง 1 หมื่นล้านบาท ใกล้จะประกาศงานใหญ่ในเดือนนี้ 4-5 พันล้านบาท ขณะที่หุ้นซื้อขาย P/E ต่ำ ปันผลดี ประเมินราคาเป้าหมาย 45 บาท อย่างไรก็ตามกำไร 1/58 ที่คาดว่าจะน่าผิดหวัง แนะนำรอจังหวะซื้อในช่วงอ่อนตัว
 
อ่านต่อ…